# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Opombe o uporabi pomnilniških kartic SD

Pred uporabo pomnilniških kartic SD preberite naslednje varnostne ukrepe za pravilno uporabo.

- Pomnilniško kartico SD hranite zunaj dosega otrok. saj obstaja nevarnost, da jo pogoltnejo.

- Priključka pomnilniške kartice SD se ne dotikajte s prsti ali kovinskimi predmeti.

- Pomnilniška kartica SD je sestavljena iz občutljivih elektronskih komponent. Varujte jo pred udarci, upogibanjem in padci.

- Pomnilniške kartice SD ne razstavljajte in je ne spreminjajte.

- Pomnilniška kartica SD ne sme priti v stik z vodo.

- Ne shranjujte je na mestu, ki je izpostavljeno:

  - izjemno visokim temperaturam (na primer v avtu, ki ga pustite na soncu)

  - neposredni sončni svetlobi

  - visoki vlažnosti ali jedkim snovem

  - čezmernim količinam prahu

- Uporabljajte pomnilniške kartice SD in adapterje, združljive s standardi, ki jih podpira računalnik VAIO. Nezdružljive kartice in prilagojevalniki se lahko zataknejo v reži in poškodujejo računalnik.

- Na pomnilniško kartico SD z omogočeno zaščito pred pisanjem ni mogoče zapisovati podatkov.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

  - odstranite pomnilniško kartico SD ali izklopite računalnik VAIO, medtem ko poteka branje ali zapisovanje podatkov na pomnilniško kartico SD.

  - uporabljate pomnilniško kartico SD na mestu, kjer lahko njeno delovanje zmoti statična elektrika ali električni šum.

- Pri prenašanju pomnilniško kartico SD vedno spravite v ustrezen etui, da se izognete nastanku statične elektrike.

- Pred uporabo pomnilniške kartice SD v napravi, ki ni računalnik (na primer v digitalnem fotoaparatu ali prenosnem predvajalniku glasbe), formatirajte pomnilniško kartico SD s tisto napravo.

  Nekatere naprave morda ne podpirajo datotečnega sistema za računalnike, zato se v njih prikaže sporočilo s priporočilom, da formatirate pomnilniško kartico SD. V tem primeru podatke s kartice kopirajte v računalnik VAIO in kartico formatirajte z napravo. Ko pomnilniško kartico SD formatirate, se vsi podatki izbrišejo.

  Več informacij najdete v priročniku, ki ste ga dobili skupaj z napravo.

- V režo za pomnilniško kartico SD ne vstavljajte drugih predmetov.

- Režo za pomnilniško kartico SD lahko uporabljate samo za branje podprtih pomnilniških kartic ali zapisovanje nanje in za noben drug namen.

- Pomnilniške kartice SD (do 2 GB), SDHC (do 32 GB) in SDXC (do 128 GB), ki so na voljo od januarja 2013, so bile preverjene in potrjene za uporabo z računalnikom VAIO. Vseeno pa ni zagotovljeno, da so z računalnikom združljive vse pomnilniške kartice SD, SDHC ali SDXC.

- Reža za pomnilniške kartice SD na računalniku VAIO ne podpira funkcije za zaščito avtorskih pravic na pomnilniških karticah SD, SDHC in SDXC.

- V režo za pomnilniško kartico ne poskušajte vstaviti drugih vrst pomnilniških kartic ali adapterjev pomnilniških kartic. Nezdružljiva pomnilniška kartica ali adapter pomnilniške kartice se lahko zatakneta v reži in poškodujeta računalnik VAIO.

- Nekatere vrste pomnilniških kartic SD, na primer kartice s funkcijo UHS (ultra hiter prenos podatkov), se lahko zaradi neprekinjenega dostopa do njih močno segrejejo. V tem primeru počakajte, da se kartica ohladi, preden jo odstranite.

Na vrh strani

### Sorodne teme

- Vstavljanje pomnilniške kartice SD
- Odstranitev pomnilniške kartice SD

Na vrh strani