# Uporabniški priročnik

# Osebni računalnik VAIO Fit 14E/15ESVF1421/SVF1521

Natisni

## Povezovanje v internet z žično povezavo

Preden začnete uporabljati internet, boste morali pri ponudniku internetnih storitev (ISP) izbrati ustrezen paket in nastaviti naprave, ki jih računalnik VAIO potrebuje za povezovanje v internet.

En konec kabla LAN (ni priložen) priključite v vrata LAN na računalniku VAIO, drug konec pa v omrežje.

#### Opomba

- Za več informacij o napravah, ki jih potrebujete za dostop do interneta, in načinu povezave računalnika VAIO v internet, se obrnite na ponudnika internetnih storitev.

- Ko povezujete računalnik VAIO v internet, uporabite kabel, na katerem piše »Omrežje« ali »Ethernet«.

- V vrata LAN na računalniku VAIO ne priključujte telefonskega kabla.

  Če vrata LAN priključite na spodaj navedena omrežja ali telefonske linije, lahko zaradi visokega električnega toka v vratih pride do poškodb, pregrevanja ali požara.

  - Vsa omrežja, razen omrežij 1000BASE-T/100BASE-TX/10BASE-T

  - Javna naročniška telefonska linija

  - Zasebna telefonska centrala (PBX)

  - Telefonska linija za domačo (zvočnik notranje telefonske zveze) ali službeno uporabo (večlinijski službeni telefon)

#### Namig

- Če želite na računalniku VAIO vzpostaviti povezavo z internetom s funkcijo Wi-Fi(R) (brezžični LAN), morate konfigurirati nastavitve omrežja Wi-Fi. Za več informacij si oglejte Vzpostavitev povezave z omrežjem Wi-Fi(R) (brezžični LAN).

Na vrh strani

### Sorodne teme

- O storitvah internetne povezave
- O omrežju (LAN)
- Vzpostavitev povezave z omrežjem Wi-Fi(R) (brezžični LAN)

Na vrh strani